分类：游戏-网易游戏-大话西游
问题：“何以解忧，唯有杜康”的作者是： 
 “何以解忧，唯有杜康”的作者是：
回答：这两句是出自曹操的[短歌行]，全首为： 

对酒当歌，人生几何？ 
譬如朝露，去日苦多。 
慨当以慷，忧思难忘。 

何以解忧，唯有杜康。 

青青子衿，悠悠我心。 
但为君故，沉吟至今。 
呦呦鹿鸣，食野之苹。 
我有嘉宾，鼓瑟吹笙。 
明明如月，何时可掇。 
忧从中来，不可断绝。 
越陌度阡，枉用相存。 
契阔谈宴，心念旧恩。 
月明星稀，乌鹊南飞。 
绕树三匝，何枝可依？ 
山不厌高，海不厌深。 
周公吐哺，天下归心。